Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 1 Az államháztartásról szóló 1992. évi XXXVIII. törvény.
Paragraph Index: 1635

(9) A kiadások összegének megelõlegezése akkor is a bányavállalkozó kötelessége, ha az ingatlan kisajátítását az ingatlan tulajdonosa azért kéri, mert az ingatlanán elhelyezett bányászati létesítmény az ingatlan rendeltetésszerû használatát megszüntette, vagy súlyosan akadályozza. 23/B. § (1) A Bt. 38/A—38/F. §-aiban meghatározott jogok gyakorlása során az ingatlan értékcsökkenése, az abban keletkezõ kár vagy a kisajátított ingatlanért fizetendõ kártalanítás összegében a Bt. 38/A. §-ának (1) bekezdése szerinti engedélyes (a továbbiakban: engedélyes) és az idegen ingatlan tulajdonosa, használója (a továbbiakban együtt: ingatlantulajdonos) állapodik meg. Megállapodás hiányában az engedélyes az engedélyben foglalt munkálatokat csak akkor kezdheti meg, ha a költségére készített szakvéleményben foglalt kár kártalanítási összegét az ingatlantulajdonos részére átadta, illetõleg annak javára a bíróságon kezelt letétekrõl szóló külön jogszabály rendelkezéseinek megfelelõen bírósági letétbe helyezi, és arról az ingatlan tulajdonosát tájékoztatja.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes